དངོས་གནས་བྱས་ན་གཞུང་གི་སྲི་ཞུ་བ་ཚོས་ལྷན་ཁང་ཁག་གི་ནང་ལས་ཀ་བྱེད་སྐབས་དང་།དེ་བཞིན་མཛད་གཙོ་རྣམ་པ་ཡོད་ས་ནས་བགྲོ་གླེང་དང་གཏམ་བཤད་དེ་འདྲའི་སྐབས།བརྗོད་གཞི་དམིགས་བསལ་བ་ཡིན་ན་མ་གཏོགས་སྦྲགས་སྐད་དམ་ར་མ་ལུག་གི་སྐད་རྒྱག་རྒྱུར་སྟངས་འཛིན་དང་འགྲོ་སྟངས་ཤིག་ཡོད་ན་ཡག་པོ་ཡོད་ས་རེད།ཡིན་ན་ཡང་ཁོང་ཚོར་བསམ་བློ་དེ་འཁོར་གྱི་མེད་པ་འདྲ།བྱེད་སྟངས་འདིར་བལྟས་ན་མི་འགྱངས་བར་བཙན་བྱོལ་ནང་ནས་བོད་ཀྱི་སྐད་ཡིག་རྒྱུན་འཛིན་བྱེད་མི་ཐུབ་པའི་གནས་སྟངས་ཤིག་ཆགས་མི་སྲིད་པ་གཏན་ནས་རེད་མི་འདུག་ལ།གནས་སྟངས་དེ་ཡང་ཐོག་མར་བོད་མིའི་སྒྲིག་འཛུགས་ཀྱི་ལྷན་ཁང་ཁག་ནས་མགོ་བརྩམས་དེ་ཡོང་ཉེན་འདུག